Държавен вестник, бр. 56, 2005 г., стр. 7

Б Р О Й  56
Д Ъ Р Ж А В Е Н   В Е С Т Н И К
С Т Р .  7
чаи  на нередности и/или измами (както и за
случаи, в които може да се предполага, че са
налице нередности и/или измами) на триме-
сечна база по одобрените от националния
ръководител форма и процедура не по-късно
от един месец след края на съответното три-
месечие. Ръководителят на програма/сектор-
ният ръководител е длъжен при поискване от
националния ръководител да предостави ця-
лата информация по даден случай.
Чл. 6. (1) Националният ръководител на
тримесечна база докладва установените неред-
ности през периода и предприетите действия
по случаите на нередности, установени през
предишни периоди на Европейската комисия и
на Съвета за координация в борбата с правона-
рушенията, засягащи финансовите интереси на
Европейските общности.
(2) Ръководителят на програма/секторният
ръководител създава механизми, чрез които
дължими суми към изпълнителната агенция да
се докладват на Националния фонд в 5-дневен
срок от осчетоводяването им.
(3) При сигнализирани от страна на служи-
тели нередности националният ръководител и
ръководителят на програма/секторният ръко-
водител са задължени да предприемат необхо-
димите мерки за защита на служителите от
санкции и да изискват това от ръководителите
на останалите институции.
Чл. 7. (1) Националният ръководител задъл-
жително изисква от ръководителя на програ-
ма/секторния ръководител неправилно плате-
ни суми и непризнати от Европейската коми-
сия разходи и ги възстановява на Европейската
комисия във възможно най-кратки срокове.
(2) Националният ръководител предприема
съответните мерки, за да гарантира, че възста-
новяването на средствата на Европейската ко-
мисия може да бъде извършено с национални
средства.
Допълнителна разпоредба
§ 1. По смисъла на постановлението “разши-
рена децентрализация” е поемането от страни-
те кандидатки на отговорността за осъществя-
ване на дейностите по предварително одобре-
ние за избор на проекти, провеждане на търго-
ве и сключване на договори, понастоящем из-
пълнявани от Европейската комисия.
Заключителни разпоредби
§ 2. Постановлението се приема на основа-
ние чл. 105, ал. 1 от Конституцията на Републи-
ка  България и чл. 27 от Закона за международ-
ните договори на Република България.
§ 3. Постановлението влиза в сила от деня на
обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
42518
ПОСТАНОВЛЕНИЕ № 132
ОТ 29 ЮНИ 2005 Г.
за изменение и допълнение на Правилника за
устройството и дейността на Националния во-
енен университет “Васил Левски”, приет с Пос-
тановление № 200 на Министерския съвет от
2003 г. (ДВ, бр. 83 от 2003 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 3 се изменя така:
“Чл. 3. (1) Мисията на университета е да
изгражда своите възпитаници морално, ум-
ствено и физически, да ги приобщава към иде-
алите на родолюбието, дълга и честта, да ги
формира като личности и лидери, способни да
развиват и прилагат научни знания, да управля-
ват обществени и специални структури в мирно
време и при кризи и да участват в национални
и многонационални проекти за поддържане на
сигурността и опазване на мира и развитие на
обществото.
(2) Целта на НВУ “В. Левски” е да подготвя
висококвалифицирани офицери и специалисти
с висше образование, които да са способни да
извършват активна познавателна дейност, да
са със затвърдени положителни морални и во-
леви качества, с развити интелектуални и фи-
зически възможности и със знания и умения за
управление на човешки и материални ресурси и
научни изследвания.
(3) Основните задачи на университета са:
1. да провежда обучение за придобиване на
висше образование по специалности от област-
та “Сигурност и отбрана”, както и по специал-
ности в областта на природните, обществените
и техническите науки;
2. да провежда обучение за повишаване ква-
лификацията на кадрови военнослужещи и граж-
дански лица;
3. да извършва научни и приложни изслед-
вания;
4. да провежда процедури за присъждане на
научни степени и научни звания в съответствие
с действащото законодателство;
5. да признава завършени периоди на обуче-
ние в чуждестранни висши военни училища и/
или военни академии в съответствие с действа-
щото законодателство и по ред, определен с
Правилника за учебната дейност;
6. да извършва издателска, културна, спорт-
на и други дейности в съответствие със специ-
фиката на своята дейност;
7. да осъществява дейности, свързани с от-
браната на страната, които са му възложени от
министъра на отбраната.
(4) Постигането на целите и задачите на
университета се осъществява чрез:
1. академично образование;
2. общо и специално военно обучение и ли-
дерско изграждане;
3. нравствено и волево възпитание;